**ОБУЧИТЕЛЕН МОДУЛ „ВЗАЙМОДЕСТВИЕ НА ОБЩИНИТЕ С НПО И БИЗНЕС“**

Съдържание

[I. Въведение 3](#_Toc79331129)

[II. Кратко представяне на обучителния модул по теми и подтеми 4](#_Toc79331130)

[III. Описание на обучението и оценяване 6](#_Toc79331131)

# Въведение

Обучителен модул „Взаймодествие на общините с НПО и бизнес“е предназначен за общински служители, в т.ч. кметове, заместник-кметове, кметски наместници, както и външни експерти.

***Основните цели на обучението е участниците да надградят и придобият знания за:***

* Националната правна регулация, свързана с ПЧП.
* Принципите при реализиране на ПЧП и факторите за успешно партньорство.
* Анализиране на успешните практики в България и Европа, свързани с ПЧП.
* Ролята на общините в процеса „насърчаване на инвестиции“.
* Закона за индустриалните паркове и свързаните с него стратегии и национални програмни документи.
* Основните елементи от инвестиционното профилиране на общините.
* Връзките на инвестиционното профилиране с изготвянето на интегрирани планове за развитие.
* Основни тенденции и научени уроци по отношение регионалното развитие.
* Посоки на бъдещо развитие и финансиране по ПРР 2021 – 2027 и ролята на общините в този процес.
* Основните елементи от партньорството и механизми за анализ на партньорства.
* Инструментите за анализ на заинтересовани страни и тяхното приложение.

***Очаквани резултати***

В края на обучението се очаква участниците да могат да :

* Прилагат принципите при реализиране на ПЧП.
* Развиват конкретни възможности за подобряване на процеса на насърчаване на инвестициите на местно ниво.
* Се справят със специфични проблемни и конфликтни ситуации, породени при партньорството между заинтересовани страни .
* Прилагат основните разпоредби на ЗИП и свързаните нормативни документи
* Анализират основните тенденции пред развитието на индустриалните зони
* Прилагат теоретичното познание при обсъждането на механизми и инструменти за развитието на конкретна индустриална зона
* Включват всички заинтересовани страни, на всеки етап, от процеса на общинско планиране.
* Прилагат принципите и правилата за работа в процеса на формулиране, разработване, прилагане, наблюдение и контрол на местни и регионални политики.
* Могат да идентифицират причините, поради които гражданите, бизнеса и техните организации не участват активно в местното планиране и реализиране на дейностите при реализирането на приетите политики.
* Познават основните елементи от инвестиционното профилиране на общините
* Анализират основните тенденции пред регионалното развитие
* Познават основните приоритети от финансовата рамка на ПРР за програмен период 2021-2027
* Прилагат теоретичното познание при обсъждането на етапи, елементи и ресурси при изграждане на успешни партньорства
* Прилагат инструментите за анализ на заинтересовани страни.

***Продължителност на обучението:*** необходимо време за усвояването на обучителния модул е не повече от 30 календарни дни.

# Кратко представяне на обучителния модул по теми и подтеми

**Тема 1: Насърчаване на инвестициите и публично-частното партньорство в България на национално и местно ниво: нормативна уредба и особености на нейното прилагане, научени уроци от практиката**

Тази тема предлага общ поглед върху публично-частното партньорство – кога следва да се мисли за създаване на такова партньорство, какви са потенциалните изгоди и рискове, как се процедира за постигане на този вид договорености, кои са участниците. Публично-частното партньорство е само един от начините за изграждане на обществена инфраструктура и предоставяне на свързаните с нея услуги. Международната практика показва, че ПЧП е един от успешните финансови инструменти за осигуряване на инвестиции в публична инфраструктура - транспорт, образование, здравеопазване, воден сектор, административно обслужване, предоставяне на социални услуги и др. Публично-частното партньорство трябва да бъде основано на партньорства с ползи за всички участващи страни, при които всички партньори имат взаимен интерес от реализацията на дейности, за които е постигнато споразумение. Конкретните отговорности на всеки от партньорите за постигане на очакваните резултати трябва да бъдат ясно определени и съгласувани между партньорите.

Както при ПЧП, така и при всички форми на взаимодействие между общините и бизнес и гражданските организации, ефективната комуникация и умелото управление на проблемите и конфликтите между тях гарантират устойчивото развитие на местно ниво.

***Включени подтеми:***

* Насърчаване на инвестициите- нормативна рамка.
* Дефиниция на публично-частното партньорство.
* Национална регулация.
* Принципи при реализиране на ПЧП.
* Фактори за успешно ПЧП.
* Управление на комуникацията в партньорствата между граждани, бизнес и общини.
* Добри практики в ПЧП.

**Тема 2: Неочаквано успешни: новите икономически зони и горещи точки в страната: съчетание на частна инициатива, умели общински инвестиции и сътрудничество между страните**

Обучението по тема 2 има за цел да въведе обучаемите в темата за индустриалните паркове в България, в контекста на новите стратегии за регионално и пространствено развитие на страната. Извеждат се обобщено основните принципи и цели, залегнали в Стратегията за развитие на индустриалните зони и Националната концепция за пространствено развитие, като са представени посоките на развитие, залегнали в и в националните планове за развитие. Представят обобщените очаквания за финансиране на развитието на индустриалните паркове в следващия програмен период, като се фокусират върху принципите, според които ще се разработват и финансират различни проекти. Разглеждат се добри практики и се извежда алгоритъм на успешните проекти, на база на споделения опит на вече изградени индустриални зони.

***Включени подтеми:***

* Нормативна и стратегическа база.
* Анализи и основни тенденции в развитието на индустриалните паркове.
* Регионализация и икономически центрове.
* Национална компания индустриални зони ЕАД.
* План за възстановяване и устойчивост.

**Тема 3: Съвместно планиране и (до)-финансиране на местното развитие: действащи подходи, добри примери и бъдещи възможности**

Гражданското участие е начин за пряко изразяване на мнението на гражданите в управленските решения. То носи редица ползи, сред които информиране на обществото и събиране на идеи по обществено важни въпроси, генериране на обществена подкрепа, на дух на сътрудничество и доверие между управляващи и управлявани.

Участието на гражданите в процесите на разработване, изпълнение и наблюдение на Общинския план за развитие като основен инструмент за управление на местно ниво усилва обществената отговорност и доверие.

***Включени подтеми:***

* Процес на планиране на местното развитие
* Програма за развитие на регионите 2021-2027 г.
* Стъпки за включване на заинтересованите страни в различните етапи на разработване, реализация и оценка на стратегически документи на общинско ниво.
* Участие на целевите групи и заинтересованите страни в процесите на планиране и изпълнение и мониторинг на стратегически документи.
* Подходи за вземане на съвместни решения в процеса на формулиране, разработване, прилагане, наблюдение и контрол на местни и регионални политики.
* Добри практики от България и Европа.

**Тема 4: Инвестиционно профилиране на местно/регионално ниво: роля и съвместни отговорности на партньорите по създаване на нужните ключова инфраструктура и кадри, на подкрепяща бизнес и жизнена среда**

Очертаващите се потребности и приоритети в различните сфери на социалноикономическото развитие налагат общия извод за необходимостта от междусекторна интеграция и координация в постигането на целите на страната за ускорен, интелигентен и приобщаващ растеж.

В рамките на темата се разглеждат приоритетно изведените за финансиране проекти с национално и регионално значение в областта на транспортната и инженерната инфраструктура, за подобрение на пространствена интеграция на националната транспортна система в TEN-T мрежата и достъпността.

Участниците ще бъдат запознати с заложените цели в стратегическите документи за въвеждането на иновативни решения, съобразени с повишените екологични изисквания и с необходимостта от адаптирането към изменението на климата ще подобри качеството на околната среда, ще намали разходите за отстраняване на щетите от природни бедствия.

В темата са засегнати предприетите действа на национално ниво за интегрирането на природните и културни ценности на страната, заедно с необходимите мерки за опазването им, като стимулатор на икономическия растеж.

***Включени подтеми:***

* Стратегическа рамка.
* Инвестиционно профилиране.
* Заинтересовани страни.

# Описание на обучението и оценяване

Методът на обучение е дистанционен, предлагащ възможности за гъвкав подход, допълнително задълбочаване в предложените теми по избор чрез препратките към съответни източници и допълнителни материали за обучение.

В първия етап от обучението е препоръчително участниците да се запознаят с задължителните обучителни материали.

Следваща стъпка е да се премине към допълнителните материали, включени към всяка тема, с цел по-задълбоченото запознаване с темата и разширяване на теоретичната основа, както и запознаване с практическото приложение на изложените теми.

***Тестове за самоподготовка***

В края на всяка една от темите са предложени въпроси за самооценка, ориентирани към показване степента на усвояване на всяка от темите.

Към всяка от темите са включени по 4 затворени въпроси, мерещи познаването на ключови елементи от темата. След приключване на теста за самооценка, системата автоматично показва резултатите на участника.

При не даването на верен договор, на даден въпрос, е препоръчително участникът да се върне към съдържанието на темата и да се запознае отново със съдържанието. При не разбиране на съдържанието, чрез секция форум, участникът е препоръчително да се свърже с обучителя по дадената тема.

***Дискусионен форум***

Към всяка тема, в секция „Форум“, са разработени дискусионни теми, като задачата е да се усилят уменията на ползвателите за критично мислене и да бъдат свързани теоретичното представяне на темите с практически казуси, които следва да бъдат решавани в процеса на обучение.

Дискусионните форуми ще се отрият от модераторите (обучители) по дадената тема, в процеса на обучение.

***Външно оценяване***

Във финалната фаза от обучението участниците полагат финален тест за придобиване на сертификат за успешно преминат курс на обучение по Модул „Взаимодействие на общините с НПО и бизнес“

Финалният тест съдържа 20 затворени въпроса, като времето за решаване е 15 минути.

Тестът е групиран в 3 групи въпроси по сложност, като следва:

* 6 въпроса с висока сложност х 6 т. = 36 т.
* 8 въпроса със средна сложност х 5 т. = 40 т.
* 6 въпроса с ниска сложност х 4 т. = 24 т.

Максималният брой точки от теста е 100.

При получени от 75 до 100 точки модулът е преминат успешно.